 Wọn ji olukọ Fasiti Akungba Akoko gbe loju ọna Akurẹ si Ikẹrẹ-Ekiti : Olukọ Fasiti Adekunle Ajasin to wa lAkungba Akoko, Ọgbẹni Mayọwa David Adinlẹwa, lawọn ajinigbe kan ji gbe lọjọ Ẹti, Furaidee, ọsẹ to kọja.Gẹgẹ ba a ṣe gbọ, Ọgbẹni Adinlẹwa bọ sọwọ awọn onisẹẹbi ọhun lasiko to fẹẹ lọọ lo opin ọsẹ pẹlu iyawo atawọn ọmọ rẹ niluu Ikẹrẹ-Ekiti, nipinlẹ Ekiti, nibi to fi ṣebugbe.Ọjọ Aiku, Sannde, ọsẹ ta a wa yii, ni wọn lawọn ajinigbe ọhun ṣẹṣẹ gba ki ọkunrin naa ba iyawo rẹ sọrọ lẹyin bii ọjọ mẹta ti wọn ti gbe e wọ igbo lọ.Bakan naa ni wọn tun pe awọn ẹbi rẹ sori aago lọjọ yii kan naa, ti wọn si ni wọn gbọdọ san miliọnu mẹwaa Naira ki awọn too tu u silẹ. 